Izziņa par atzinumos sniegtajiem iebildumiem par Ministru kabineta rīkojuma projektu

**“Grozījumi Ministru kabineta 2015.gada 1.jūlija rīkojumā Nr.347 “Par biedrībai un nodibinājumam piederošajām ēkām vai inženierbūvēm,**

**kas netiek apliktas ar nekustamā īpašuma nodokli””**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
| 1. |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums: | 2020.gada 23.jūlijs2020.gada 7.augusts |
|  |  |
| Saskaņošanas dalībnieki: | Tieslietu ministrija |
|  | Vides aizsardzības un reģionālās attīstības ministrija |
|  | Latvijas Pašvaldību savienība |
|  | Latvijas Brīvo arodbiedrību savienība |
|  |  |
| Saskaņošanas dalībnieki izskatīja šādu ministriju (citu institūciju) iebildumus: | Tieslietu ministrija |

|  |  |
| --- | --- |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | Nav |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | Projekta 2. un 3.punkts.Anotācijas I daļas 2.punkts | **Tieslietu ministrija (22.07.2020.)**Projekta 2.punktā paredzēts noteikt, ka grozījumi attiecībā uz projekta 1.3. un 1.4. apakšpunktā minētiem nekustamiem īpašumiem tiek piemēroti no 2020.gada 1.janvāra, savukārt projekta 3.punktā paredzēts noteikt, ka grozījumi attiecībā uz projekta 1.1. un 1.5. apakšpunktā minētiem nekustamiem īpašumiem un 1.2. apakšpunkts stājas spēkā 2021.gada 1.janvārī. Ņemot vērā minēto, kā arī anotācijā norādīto, secināms, ka projekta 2. un 3.punkta mērķis būtībā ir noteikt, no kura vai līdz kuram laikam ir piemērojams atbrīvojums no nekustamā īpašuma nodokļa maksāšanas par attiecīgajiem nekustamajiem īpašumiem.Ministrija vērš uzmanību, ka normatīvais regulējums attiecībā uz nekustamā īpašuma nodokļa atbrīvojuma piemērošanu laikā ir jau noteikts Ministru kabineta 2014.gada 16.decembra noteikumu Nr.760 “Noteikumi par kritērijiem un kārtību, kādā biedrībai un nodibinājumam piederošās ēkas un inženierbūves netiek apliktas ar nekustamā īpašuma nodokli” 7. un 8.punktā, kas cita starpā minēti arī anotācijā.Ievērojot minēto, ministrija aicina svītrot no projekta 2. un 3.punktu un attiecīgi precizēt anotāciju.**Tieslietu ministrija (31.07.2020.)**Tieslietu ministrija uztur sākotnējā atzinumā izteikto iebildumu:Ministrija norāda, ka ar Ministru kabineta rīkojumu kā pārvaldes lēmumu netiek izdotas tiesību normas (tās tiek tikai piemērotas). Konkrētajā gadījumā normatīvais regulējums attiecībā uz nekustamā īpašuma nodokļa atbrīvojuma piemērošanu laikā ir noteikts Ministru kabineta 2014.gada 16.decembra noteikumu Nr.760 “Noteikumi par kritērijiem un kārtību, kādā biedrībai un nodibinājumam piederošās ēkas un inženierbūves netiek apliktas ar nekustamā īpašuma nodokli” 7. un 8.punktā. Līdz ar to izziņā sniegtie argumenti (tostarp tas, ka ministrija iepriekš nav izteikusi līdzīgu iebildumu, vai ka projektā iekļautais regulējums attiecas uz sabiedriskā labuma organizācijām, kurām bieži trūkst speciālas zināšanas un informācija par normatīvo aktu izpratni) nevar būt par pamatu projekta 2. un 3.punkta iekļaušanai projektā. Ievērojot minēto, ministrija atkārtoti aicina svītrot no projekta 2. un 3.punktu. | **Nav ņemts vērā.**Kā jau norādīts Projekta anotācijas I daļas 2.punktā, Projekta 2.un 3.punkts paredz dažādu Projektā iekļauto normu dažādu spēkā stāšanos laiku. Nekustamā īpašuma maksāšanas pienākuma rašanās un izbeigšanās vispārīgos gadījumos primāri ir noteikta likuma “Par nekustamā īpašuma nodokli” 7.pantā.Ministru kabineta 2014.gada 16.decembra noteikumu Nr.760 “Noteikumi par kritērijiem un kārtību, kādā biedrībai un nodibinājumam piederošās ēkas un inženierbūves netiek apliktas ar nekustamā īpašuma nodokli” (turpmāk - MK noteikumi Nr.760) 7. un 8.punktā ir noteikts nekustamā īpašuma nodokļa atbrīvojuma piemērošanas un piemērošanas pārtraukšanas kārtība.Savukārt ar Ministru kabineta 2015.gada 1.jūlija rīkojumu Nr.347 “Par biedrībai un nodibinājumam piederošajām ēkām vai inženierbūvēm, kas netiek apliktas ar nekustamā īpašuma nodokli” (turpmāk – Rīkojums) apstiprinātajā sarakstā tiek uzskaitītas jau konkrētas biedrības un nodibinājumi, un tiem piederošie nekustamie īpašumi.Ar Rīkojumu apstiprinātajā sarakstā pie jebkuriem grozījumiem tiek norādīts Ministru kabineta rīkojuma datums un numurs, ar kuru šie grozījumi ir izdarīti, bet netiek norādīts laika periods, ar kuru tiek uzsākta vai izbeigta nodokļa atbrīvojuma piemērošana. Vēršam uzmanību uz to, ka gan ar Rīkojumu apstiprinātajā sarakstā, gan Projektā iekļautais regulējums attiecas uz specifisku nodokļa maksātāju kategoriju – sabiedriskā labuma organizācijām, kurām bieži trūkst speciālas zināšanas un informācija par normatīvo aktu izpratni. Ņemot vērā minēto, kā arī to, ka grozījumi ar Rīkojumu apstiprinātajā sarakstā tiek izdarīti ar laika nobīdi attiecībā pret nodokļa atvieglojuma piemērošanas rašanās un izbeigšanas brīdi, uzskatām, ka ir ļoti būtiski Projektā norādīt un atrunāt nekustamā īpašuma nodokļa atbrīvojuma piemērošanas kārtību par konkrētām biedrībām un nodibinājumiem piederošajiem nekustamajiem īpašumiem.Tāpat praksē ir sastopami gadījumi, kad pašvaldību (nodokļa administrācijas) rīcībā nav aktuālas informācijas par atsevišķiem biedrību un nodibinājumu nekustamo īpašumu atsavināšanas faktiem vai sabiedriskā labuma statusa zaudēšanas faktu. Tādējādi pašvaldības bieži nepamatoti ir piemērojušas nodokļa atlaidi. Līdz ar to, lai pašvaldības ar Rīkojumu apstiprināto sarakstu lietderīgāk varētu izmantot nodokļa administrēšanai, jau vēsturiski ir izveidojusies prakse, ka projektā tiek norādīts arī regulējums par nodokļa atbrīvojuma piemērošanas izbeigšanu konkrēto biedrību un nodibinājumu atsevišķiem nekustamajiem īpašumiem. Norādām, ka 2019. un iepriekšējos gados veicot grozījumus ar Rīkojumu apstiprinātajā sarakstā, Tieslietu ministrijai nebija iebildumu par Rīkojuma projektos iekļautajiem regulējumiem attiecībā uz atsevišķu Rīkojuma normu piemērošanas kārtības noteikšanu. Līdz ar to, lai nodokļa maksātājiem nodrošinātu tiesisko paļāvību, uzskatām, ka Projekta 2.un 3.punkts ir saglabājami un anotācija attiecīgi nav precizējama.**Ņemts vērā.** | Līdzšinējā Projekta 2. un 3.punkta redakcija.Līdzšinējā Anotācijas I daļas 2.punkta redakcija.No Projekta svītrots 2. un 3.punkts.Precizēta Anotācijas I daļas 2.punkta redakcija. |

Atbildīgā persona: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ A.Ozoliņa

 (paraksts)

Agrita Ozoliņa,

Finanšu ministrijas

Tiešo nodokļu departamenta

Īpašuma un iedzīvotāju ienākuma

nodokļu nodaļas vecākā eksperte

tālr. 67095493

Agrita.Ozolina@fm.gov.lv